# Medzilaboratórne porovnávacie merania (MLPM) Kódové označenie: MLPM KZ SR 04/21

Určené: Kalibračným laboratóriám dĺžky

V Bratislave 24.03.2021

VEC: **Ponuka k účasti na medzilaboratórnych porovnávacích meraniach - MLPM KZ SR**

Kalibračné združenie SR, Vám týmto ponúka účasť na MLPM organizovanom KZ SR pre

**kalibráciu meradiel dĺžky metódou priameho merania na univerzálnom dĺžkomere.**

MLPM je určené pre akreditované i neakreditované metrologické laboratóriá, ktorých predmetom činnosti je kalibrácia uvedených meradiel

**Predmetom MLPM** bude kalibrácia meradiel:

1. medzný hladký valčekový kaliber na diery 32H7,
2. kontrolný krúžok hladký Ø 54,997 mm,
3. strmeňový kaliber 50 mm,
4. závitový kaliber na diery (tŕň) M64x2,
5. závitový kaliber na hriadeľ (krúžok) M28x2 6g.

s vyhodnotením nameraných výsledkov meraní vrátane stanovenia neistoty vykonaných meraní a vystavenie Vami zaužívaného certifikátu o meraní.

KZ SR akceptuje pravidlá SNAS (EA) pre organizovanie a  vyhodnocovanie medzilaboratórnych skúšok spôsobilosti a  porovnávacích meraní, je organizátorom a vyhodnocovateľom týchto MLPM v súlade s relevantnými ustanoveniami MSA-L/08 „Porovnávacie merania v kalibračných laboratóriách“

V prípade Vášho záujmu o účasť na MLPM a v záujme ďalšieho bezproblémového priebehu MLPM Vás prosíme o dodržanie stanovených termínov.

|  |
| --- |
| S pozdravomIng. Miloš Jakab |
| predseda KZ SR |

Prílohy:

* prihláška k účasti na MLPM
* pokyny a informácie pre účastníkov MLPM
* preberací protokol
* oznámenie o výsledkoch MLPM